इससे पहले जब मामला सामने आया था तो सीएम खट्टर सिर्फ सात सेकेंड बात करके निकल गए थे। उस समय उन्होंने सिर्फ इतना कहा था कि पुलिस अपना काम कर रही है। इस बर्ताव को लेकर सीएम साहब की काफी किरकिरी हुई थी। वे विरोधियों के निशाने पर आ गए थे। रेवाड़ी में हुए सामूहिक दुष्कर्म पर उचाना से विधायक प्रेमलता ने विवादित बयान दिया है। उन्होंने कहा कि तनावग्रस्त और बेरोजगार युवा बलात्कार करते हैं। प्रेमलता के इस बयान पर उनके पति व केंद्रीय मंत्री चौधरी बीरेंद्र सिंह भी जवाब देने से बचते नजर आए।